תאודור רוזוולט (CVN-71)

תאודור רוזוולט (CVN-71) (באנגלית: USS Theodore Roosevelt (CVN-71)) היא נושאת מטוסים מסדרת נימיץ המשרתת בצי ארצות הברית, שייכת לפיקוד כוחות צי ארצות הברית, ומונעת באנרגיה גרעינית על ידי שני כורים גרעיניים.

נושאת המטוסים "תאודור רוזוולט (CVN-71)" קרויה על שמו של נשיא ארצות הברית ה-26 תאודור רוזוולט שכיהן בתפקיד מ-14 בספטמבר 1901 - 3 במרץ 1909.

 מאפיינים 
 ב-31 באוקטובר 1981 עם תחילת הבנייה, מזכיר ההגנה של ארצות הברית קספר ויינברגר ריתך את הריתוך הראשון באניה.
 עלות ייצור: 4.5 מיליארד דולר.
 עלות שנתית: כ-160 מיליון דולר.
 כינוי של נושאת המטוסים: "TR, Big Stick".
 פעילות קרבית ראשונה: מלחמת המפרץ, שנת 1991.

 היסטוריית שיפוצים 
 מרץ 1987 עד יולי 1987.
 יולי 1989 עד נובמבר 1989.
 אוקטובר 1991 עד מאי 1992.
 נובמבר 1993 עד אפריל 1994.
 נובמבר 1995 עד מרץ 1996.
 יוני 1997 עד יולי 1998.
 ינואר 2000 עד יוני 2000.
 מאי 2002 עד אוקטובר 2002.
 פברואר 2004 עד דצמבר 2004.
 מרץ 2007 עד נובמבר 2007.
 אוגוסט 2009 עד אוגוסט 2013 - תדלוק ושיפוץ מורכבים כולל החלפת מגדל רדאר.

 היסטוריה 

ב־5 במרץ 2020, "תאודור רוזוולט (CVN-71)" יחד עם סיירת הטילים "USS Bunker Hill (CG-52)" , הגיעו לדה נאנג, וייטנאם, לביקור נמל בן חמישה ימים, לציון 25 שנה ליחסי ארצות הברית-וייטנאם ("United States–Vietnam relations" ).

 מגפת הקורונה 
ב-24 במרץ 2020, בעת מגפת הקורונה, התגלו על האונייה שלושה מלחים חולים במחלת נגיף קורונה 2019. תוך ימים אחדים גדל המספר לעשרות חולים. "תאודור רוזוולט" היא האונייה הראשונה של צי ארצות הברית שהתגלתה בה מגפת הקורונה בעודה בים. ב-27 במרץ עגנה האונייה בגואם. ב-31 במרץ יותר ממאה ממלחיה חלו. מפקד האונייה, ברט קרויזר, ביקש את עזרת הצי. מפקדת הצי הורתה לפנות את האונייה ולהשאיר עליה צוות מצומצם של 400 מלחים (מתוך כ-5,000 מלחים המשרתים עליה) לתחזוקה חיונית. ב-2 באפריל, לאחר שפנייתו של קרוזייר לעזרת הצי פורסמה באמצעי התקשורת, הורה מזכיר הצי של ארצות הברית, תומאס מודלי, להעביר מתפקידו את קרוזייר.

 נושאות המטוסים מסדרת נימיץ 

אלו הן אוניות המלחמה הגדולות ביותר שנבנו אי פעם, והן מן האוניות הגדולות ביותר שנבנו בכלל. כל אונייה נושאת עליה כוח אווירי גדול ומודרני, והן מהוות את אחד הסממנים לעוצמתה של ארצות הברית כמעצמת על. בצי ארצות הברית ניתן לאוניות אלה הסימול CVN, שמורכב מ-CV שהוא הקוד שמציין נושאת מטוסים ו-N שמציין גרעינית, ומספריהן הסידוריים הם 68 והלאה.

"תאודור רוזוולט (CVN-71)" היא נושאת המטוסים הרביעית בסדרה (מתוך עשר), לפי תאריך השקתה.

 תמונות 

 קישורים חיצוניים 




 הערות שוליים 

קטגוריה:נושאות המטוסים מסדרת נימיץ
קטגוריה:הנצחת תאודור רוזוולט